
Здравейте, налага се да заведем децата си при бабите и дядовците, за да ги гледат, тъй като сме на работа, това основателна семейна причина, за преминаване през КПП, ли е и освен декларация, какви други документи са необходими?


 

Семейна причина за преминаване през КПП
=======================================

 

Здравейте, г-жо Михайлова,


от здравното министерство изреждат всички случаи, в които хората ще бъдат допускани да преминат през КПП на областен град:


– полагане на труд в населеното място;  

– здравословни причини на пътуващия или на негови близки;  

– завръщане на настоящ или постоянен адрес, или на адрес, на който пътуващият временно пребивава, когато е различен от неговия постоянен или настоящ адрес;  

– необходимост от полагане на грижи за роднини или близки, когато населеното място, в което живеят те, е различно от това на постоянния или настоящ адрес на пътуващия;  

– необходимост от снабдяване за себе си или лица, за които пътуващият полага грижа, със стоки от първа необходимост, когато в населеното място по техния постоянен или настоящ адрес няма търговски обекти или аптеки, от които да се снабдят с тези стоки.


В декларацията, която можете да свалите от сайта на МВР – като основателна причина можете да посочите – необходимост от полагане на грижи за децата Ви от Вашите родители поради невъзможност от Ваша страна и на съпруга Ви, тъй като се налага да полагате труд извън дома си. 


Поздрави,  

адв. Николина Митова  

0898 303092


